
ŠAKIŲ RAJONO SAVIVALDYBĖS TARYBA

SPRENDIMAS

DĖL NEGYVENAMŲJŲ PATALPŲ, ESANČIŲ ŠAKIŲ SENIŪNIJOJE, PRANCŲ KAIME, BRIEDŽIŲ G. 11, PERDAVIMO LAIKINAI NEATLYGINTINAI VALDYTI IR NAUDOTIS VIEŠAJAI ĮSTAIGAI ŠAKIŲ PIRMINĖS ASMENS SVEIKATOS PRIEŽIŪROS CENTRUI IR ŠAKIŲ SOCIALINIŲ PASLAUGŲ CENTRUI
2013 m. rugsėjo 26 d. Nr. T-339
Šakiai


Rajono savivaldybės taryba, vadovaudamasi Lietuvos Respublikos civilinio kodekso (Žin., 2000, Nr. 74-2262) 6.5 straipsniu, Vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 2 dalies 26 punktu, Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 13 straipsnio 1 dalies 1 puntu, savivaldybės tarybos 2005 m. gruodžio 22 d. sprendimu Nr. T-359 patvirtintu Savivaldybei nuosavybės teise priklausančio turto perdavimo panaudos pagrindais laikinai neatlygintinai valdyti ir naudotis tvarkos aprašu bei atsižvelgdama į viešosios įstaigos Šakių pirminės asmens sveikatos priežiūros centro 2013 m. rugsėjo 23 d. prašymą ir Šakių socialinių paslaugų centro 2013 m. rugsėjo 24 d. prašymą Nr. S-168, nusprendžia:

1. Perduoti viešajai įstaigai Šakių pirminės asmens sveikatos priežiūros centrui ir Šakių socialinių paslaugų centrui laikinai neatlygintinai valdyti ir naudotis pagal panaudos sutartį dešimčiai metų rajono savivaldybei nuosavybės teise priklausančias ir šiuo metu rajono savivaldybės administracijos patikėjimo teise valdomas 39,41 kv. m ploto negyvenamąsias patalpas, esančias Šakių seniūnijoje, Prancų kaime, Briedžių g. 11 (Nekilnojamojo daikto kadastro duomenų byloje Nr. 84/9896 unikalus pastato Nr. 8495-6016-1012, pastatas pažymėtas šifru 1C2/p, patalpų indeksai – 1-11, 1-12, 1-13, 1-14, 1-15, 1-16, 1-17), VšĮ Šakių pirminės asmens sveikatos priežiūros centro medicinos punkto ir Šakių socialinių paslaugų centro medicininei veiklai vykdyti. 



2. Įgalioti rajono savivaldybės administracijos direktorių sudaryti ir pasirašyti perduodamų negyvenamųjų patalpų panaudos sutartį bei perdavimo ir priėmimo aktą, parengtus pagal savivaldybės tarybos 2005 m. gruodžio 22 d. sprendimu Nr. T-359 patvirtintas sutarties ir perdavimo-priėmimo akto formas. 



3. Numatyti panaudos sutartyje sąlygą, kad abu panaudos gavėjai yra solidariai atsakingi už perduotas negyvenamąsias patalpas, esančias Šakių seniūnijoje, Prancų kaime, Briedžių g. 11.   

